బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
పతాకధారిగా సింధు.. అట్టహాసంగా కామన్వెల్త్ క్రీడల ప్రారంభోత్సవం
ఆస్ట్రేలియాలోని గోల్డ్ కోస్ట్ వేదికగా కామన్వెల్త్ గేమ్స్ బుధవారం అట్టహాసంగా ప్రారంభమయ్యాయి. ఈ సందర్భంగా నిర్వహించిన ఆరంభోత్సవ వేడుకలు అంబరాన్ని తాకాయి.
Samayam Telugu | Updated:
Apr 4, 2018, 05:18PM IST
పతాకధారిగా సింధు.. అట్టహాసంగా కామన్వెల్త్ క్రీడల ప్రారంభోత్సవం
ఆస్ట్రేలియాలోని గోల్డ్ కోస్ట్ వేదికగా కామన్వెల్త్ గేమ్స్ బుధవారం అట్టహాసంగా ప్రారంభమయ్యాయి. ఈ సందర్భంగా నిర్వహించిన ఆరంభోత్సవ వేడుకలు అంబరాన్ని తాకాయి. ఆస్ట్రేలియా సంస్కృతి ఉట్టి పడేలా 21వ కామన్వెల్త్ గేమ్స్ ఆరంభ ఉత్సవాలను నిర్వహించారు. ప్రస్తుతం జరుగుతోన్న కామన్వెల్త్ గేమ్స్‌లో 71 దేశాలకు చెందిన క్రీడాకారులు 18 క్రీడాంశాల్లో పోటీ పడుతున్నారు.
గత కామన్వెల్త్ క్రీడలకు ఆతిథ్యం ఇచ్చిన స్కాట్లాండ్ ఆటగాళ్లు ముందుగా కర్రారా స్టేడియంలో నిర్వహించిన పరేడ్‌లో అడుగుపెట్టారు. అనంతరం ఖండాల వారీగా.. ఆంగ్ల అక్షరమాల ప్రకారం వివిధ దేశాల అథ్లెట్లు పరేడ్ నిర్వహించారు. రియో ఒలింపిక్స్‌లో రజతం సాధించిన సింధు త్రివర్ణ పతాకధారిగా ముందుకు సాగగా.. 218 భారత అథ్లెట్లు ఆమె వెంట నడిచారు. ఈ క్రీడల ఆరంభోత్సవంలో పతకాధారులుగా 39 మంది పురుష అథ్లెట్లు ముందు నడవగా.. 32 మంది మహిళా అథ్లెట్లు తమ దేశ జాతీయ పతాకంతో పరేడ్ నిర్వహించారు. ఈ స్థాయిలో మహిళా అథ్లెట్లు పతాకధారులుగా నిలవడం ఇదే తొలిసారి కావడం విశేషం.
#PVSindhu leads #TeamIndia #CWG2018 https://t.co/JZiETLEaOs
&mdash; Ishani (@IshaniDg) 1522841283000
గురువారం నుంచి పోటీలు ప్రారంభం కానుండగా... ఈ కామన్వెల్త్ క్రీడల్లో భారత అథ్లెట్లు భారీ సంఖ్యలో పతకాలు సాధించే అవకాశం ఉంది. గత కామన్వెల్త్ క్రీడల్లో భారత్ 15 స్వర్ణాలు, 30 రజతాలు, 18 కాంస్యాలు సాధించి పతకాల పట్టికలో ఐదోస్థానంలో నిలిచింది. ఈసారి షూటర్లు, బాక్సర్లు, షట్లర్లు, రెజ్లర్లు మెరుస్తారని భారత్ ఆశిస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.